Torna el Campionat Autonòmic Universitari de Surf a Alboraia
22 de novembre de 2023

60 surfistes valencians (40 xics i 20 xiques) vinguts de tota la costa valenciana s'enfrontaran el pròxim 23 de novembre en La Patacona en la nova edició del Campionat Autonòmic Universitari, la competició interuniversitària de caràcter oficial. Ho fan baix l'organització de la Universitat Catòlica de València i Mediterranean Surf School i el CADU (Campionat Autonòmic de Surf Universitari).

De nou, en aquesta competició interuniversitària de caràcter oficial participarà l'alumnat de 8 universitats de la Comunitat Valenciana: Universitat Catòlica de València Sant Vicent Màrtir (UCV), Universitat de València d'Estudis Generals (UVEG), Universitat Politècnica de València (UPV), Universitat Jaume I de Castelló (UJI), Universitat d'Alacant (UA), Universitat Miguel Hernández d'Elx (UMH), Universitat Cardenal Herrera – C. E. O. (UCH-CEU) i la Universitat Europea (EU).

L'objectiu de la iniciativa és fomentar la pràctica esportiva entre l'alumnat universitari i donar un impuls al surf com a esport de competició dins de la Comunitat Valenciana, una línia de treball que coincideix amb els valors de l'Ajuntament d'Alboraia.

L'esdeveniment esportiu torna després de la seua absència en 2022, a causa d'una falta de condicions meteorològiques adequades que no es donarà en aquesta ocasió gràcies a les borrasques d'hivern, que han generat baixes pressions en el nord del Mediterrani, permetent cels buidats i bones ones. Aquest campionat ha servit com a prova per a llançar el projecte CEU (Campionat d'Espanya Universitari).